Diari Oficial de la Generalitat Valenciana


Sumari del DOGV 5524, del 31-05-2007 (2007/7111)

RESOLUCIÓ de 23 d'abril de 2007, de la Direcció General de Qualitat Ambiental, per la qual es desestima la sol·licitud d'autorització ambiental integrada de l'empresa Gabeljín, SL, per al Centre Industrial de Tractaments Ambientals en el terme municipal de la Salzadella.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5524

Data del DOGV
:   31-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/7111


Data del document
:   23-04-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Salzadella, la
    * empresa industrial

RESOLUCIÓ de 23 d'abril de 2007, de la Direcció General de Qualitat Ambiental, per la qual es desestima la sol·licitud d'autorització ambiental integrada de l'empresa Gabeljín, SL, per al Centre Industrial de Tractaments Ambientals en el terme municipal de la Salzadella. [2007/7111]  
Vist l'expedient de referència incoat a instàncies de Ignacio D. Gubianas Monge, en representació de la mercantil Gabeljín, SL, amb CIF B-34206870 i domicili en el carrer Gran Via Marqués del Túria, 49 de València, s'emet la resolució de conformitat amb els següents,  
Antecedents de fet  
Primer. Amb data 12 de maig del 2005 va entrar en el Registre General de la conselleria de Territori i Habitatge l'escrit presentat pel Sr. Ignacio D. Gubianas Monge, en representació de la mercantil GABELJÍN, SL pel qual sol·licitava l'autorització ambiental integrada per al Centre Industrial de Tractaments Ambientals El Maestrazgo en el terme municipal de la Salzadella, d'acord amb el que establix la Llei 16/2002, de prevenció i control integrats de la contaminació, desenvolupada en l'àmbit de la Comunitat Valenciana pel Decret 40/2004, de 5 de març.  
En aqueixa mateixa data presenta en el Servei Territorial d'Urbanisme i Ordenació Territorial, la sol·licitud de declaració d'interés comunitari per a l'esmentada instal·lació, a sòl no urbanitzable del terme municipal de la Salzadella.  
Segon. Verificat l'ajustament de la documentació se li requerix a l'empresa que presente la documentació per a iniciar el tràmit d'autorització ambiental integrada i l'empresa esmena tota la documentació el 18 de juliol del 2005. Tot seguit avança segons el que establix l'article 15 del Decret 40/2004, se sol·liciten els informes sobre la idoneïtat de la documentació presentada als organismes que participen en la tramitació de l'autorització ambiental integrada, com també a l'ajuntament on es pretén ubicar la instal·lació.  
Tercer. En data 17 de novembre i posteriorment el 7 de desembre del 2005, per correcció d'errors de l'anterior, se sotmeten a informació pública, durant un període de 30 dies, de conformitat amb el que establix l'article 16 de la Llei 16/2002, d'1 de juliol, de prevenció i control integrats de la contaminació (DOGV núm. 5137 i 5150).  
Quart. Transcorregut el termini d'informació pública, entre el 14 i el 15 de febrer del 2006, se sol·licita un nou informe a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Cinqué. Amb data 11 de desembre del 2006, es desestima la declaració d'interés comunitari sol·licitada per Gabeljín, SL per al Centre Industrial de Tractaments Ambientals, a sòl no urbanitzable del terme municipal de la Salzadella en la partida Mas de l'Andalús de Dalt, polígon 15, parcel·la 276.  
Sisé. Amb data 20 de febrer del 2007 es dóna audiència a l'empresa, i es concedix un termini de deu dies hàbils per a al·legar i presentar els documents i justificacions que estime pertinents.  
Seté. Amb data 9 de març del 2007, l'empresa presenta al·legacions, sol·licitant la suspensió del procediment d'autorització ambiental integrada fins que es resolga el recurs interposat contra la resolució per la qual es va desestimar la sol·licitud de declaració d'interés comunitari.  
Huité. Amb data 2 d'abril del 2007, es rep del Servei de Coordinació Territorial la Resolució d'11 de desembre del 2006, per la qual es desestima la sol·licitud formulada per Gabeljín, SL per a la declaració d'interés comunitari d'un centre industrial de tractaments ambientals a la Salzadella i la Resolució de 27 de febrer del 2007, per la qual es desestima el recurs interposat per Gabeljín, SL.  
Als anteriors fets s'apliquen els següents,  
Fonaments de dret  
Primer. La Llei 16/2002, d'1 de juliol, de prevenció i control integrats de la contaminació, en l'article 9 sotmet a autorització ambiental integrada la construcció, el muntatge, l'explotació o el trasllat de les instal·lacions en què es duguen a terme alguna de les activitats incloses en l'annex 1, entre les quals es troben (apartat 5.4.) els abocadors de qualsevol tipus de residus que reben més de 10 tones per dia o que tinguen una capacitat total de més de 25.000 tones excloent-ne els abocadors de residus inerts. L'òrgan competent per a atorgar l'autorització ambiental integrada dictarà la resolució que pose fi al procediment en el termini màxim de deu mesos.  
Segon. L'article 12 apartat b) de l'esmentada llei establix que entre la documentació que ha d'acompanyar la sol·licitud d'autorització ambiental integrada es trobe l'informe urbanístic que acredite la compatibilitat del projecte amb el planejament urbanístic.  
Tercer. Amb data 11 de desembre del 2006, el conseller de Territori i Habitatge desestima la sol·licitud per a la declaració d'interés comunitari d'una activitat terciària o de serveis d'una planta de tractament, valorització, depòsit i eliminació de residus industrials, amb la denominació de Centre Industrial de Tractaments Ambientals, a sòl no urbanitzable del terme municipal de la Salzadella en la partida Mas de l'Andalús de Dalt, polígon 15, parcel·la 276.  
Posteriorment, amb data 27 de febrer del 2007, el conseller de Territori i Habitatge desestima el recurs interposat per Gabeljín, SL contra la resolució esmentada en el paràgraf anterior.  
Quart. L'article 20 de la Llei 16/2002 establix que l'òrgan competent per a atorgar l'autorització ambiental integrada, després de realitzar una avaluació ambiental del projecte en el seu conjunt, elaborarà una proposta de resolució que, ajustada al contingut establit en l'article 22 d'aquesta llei, incorporarà les condicions que resulten dels informes vinculants emesos, després d'un tràmit d'audiència als interessats. Quan en el tràmit d'audiència a què es referix l'apartat anterior s'hagen realitzat al·legacions, es traslladaran aquestes, juntament amb la proposta de resolució, als òrgans competents per a emetre informes vinculants en tràmits anteriors perquè, en el termini màxim de quinze dies, manifesten el que estimen convenient, que igualment tindrà caràcter vinculant en els aspectes referits a matèries de la seua competència.  
Cinqué. En la Comunitat Valenciana l'òrgan competent per a atorgar l'autorització ambiental integrada és la conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.   
D'altra banda, de conformitat amb l'article 15 del Decret 137/2006, de 29 de setembre, del Consell, pel qual s'aprova el Reglament orgànic i funcional de la conselleria de Territori i Habitatge, i la seua ordre de desplegament de 15 de febrer del 2007, correspon a la Direcció General de Qualitat Ambiental, exercir les competències en matèria de control integrat de la contaminació.  
Per raó de tot el que antecedix, com també de l'informe proposta del Servei de Control Integrat de la Contaminació, fent ús de les atribucions que em conferix el Reglament orgànic i funcional de la conselleria Territori i Habitatge, resolc:  
Desestimar la sol·licitud presentada per Ignacio D. Gubianas Monge, en representació de la mercantil GABELJÍN, SL que sol·licitava l'autorització ambiental integrada per al Centre Industrial de Tractaments Ambientals en la partida Mas de l'Andalús de Dalt, polígon 15, parcel·la 276 del terme municipal de la Salzadella (Castelló), i s'arxivarà l'expedient administratiu 048/05 IPPC, per ser la instal·lació incompatible amb el planejament urbanístic, tal com indica la declaració d'interés comunitari dictada l'11 de desembre del 2006 pel conseller de Territori i Habitatge i es declara conclús el procediment.  
València, 23 d'abril de 2007. El director general de Qualitat Ambiental: Jorge Lamparero Lázaro.